Radosław Sikorski

Radoslavas (Radekas) Tomašas Sikorskis (, g. 1963 m. vasario 23 d. Bydgoščiuje) – lenkų politikas, politologas ir žurnalistas, nuo 2023 m. gruodžio 13 d. Lenkijos užsienio reikalų ministras. Šias pareigas jis taip pat ėjo 2007–2014 metais. 2005–2007 m. Lenkijos gynybos ministras, 2014–2015 m. Lenkijos Lenkijos seimo pirmininkas.

 Biografija 
Baigęs gimnaziją Bydgoščiuje, Oksforde studijavo filosofiją ir politologiją. 1986–1989 m. buvo savaitraščių „Spectator“ ir „The Observer“ korespondentas Afganistane, Angoloje ir Jugoslavijoje. 1988 m. jo nuotraukos gavo „World Press Photo“ apdovanojimą. 1990–1991 m. buvo laikraščio „The Sunday Telegraph“ korespondentas savo gimtinėje, žiniasklaidos magnato Ruperto Murdocho patarėjas Lenkijos klausimais.

1992 m. paskirtas Lenkijos Nacionalinės gynybos ministro pavaduotoju, 1998–2001 m. buvo Užsienio reikalų viceministru. Vėliau buvo projekto „New Atlantic Initiative“ direktorius Amerikos verslo institute Vašingtone.

Iki 2007 m. buvo partijos Tvarka ir teisingumas narys, vėliau veikė Piliečių platformoje.

2005 m. Bydgoščiuje išrinktas Lenkijos Senato nariu. 2005 m. spalio 31 d. R.Sikorskis paskirtas Nacionalinės gynybos ministru Kazimiežo Marcinkevičiaus vyriausybėje.

2007-2015 m. buvo Lenkijos Seimo narys. 2007 m. lapkričio 16 d. Donaldo Tusko vyriausybėje tapo Užsienio reikalų ministru, juo liko ir po 2011 m. Lenkijos Seimo rinkimų.

Po D.Tusko paskyrimo Europos Vadovų Tarybos pirmininku keičiantis Lenkijos vyriausybei R.Sikorskis neteko ministro posto, o 2014 m. rugsėjo 24 d. buvo išrinktas Lenkijos seimo maršalka.Radoslawas Sikorskis išrinktas Lenkijos Seimo pirmininku (15min.lt inf.). Iš šių pareigų R.Sikorskis atsistatydino 2015 m. birželio mėn. po kilusio telefonų pokalbio pasiklausymo skandalo.R.Sikorskis traukiasi iš posto (L24.lt inf.).

2023 m. Donaldui Tuskui suformavus vyriausybę, paskirtas į užsienio reikalų ministro pareigas.

 Papildoma informacija 
 R.Sikorskis vedęs JAV pilietę Anne Applebaum, su ja turi sūnus Aleksandrą ir Tadeušą.
 Dalyvavo pirminiuose kandidato į Lenkijos Prezidentus nuo Piliečių platformos rinkimuose 2010 m. kovo mėn. Juose, surinkęs 31,5 % balsų, pralaimėjo Lenkijos seimo maršalkai Bronislavui Komorovskiui.
 Iki 2006 m. turėjo ir Didžiosios Britanijos pilietybę. (Lenkijos URM inf.)
 2011 m. R.Sikorskis pareiškė, jog nesilankys Lietuvoje, iki čia nebus leista vietos lenkams savo pavardes rašyti lenkiškomis raidėmis.

 Nuorodos 
 R.Sikorskio asmeninis tinklalapis

 Šaltiniai 

|-

|-

|-

Kategorija:Lenkijos Senato nariai
Kategorija:Lenkijos Seimo nariai
Kategorija:Lenkijos užsienio reikalų ministrai
Kategorija:Lenkijos gynybos ministrai
Kategorija:Lenkijos žurnalistai
Kategorija:Lenkijos Seimo pirmininkai